The Village het geen diepte nie
Goed, laat ons begin by dit wat ons kan aanneem: The Village is die nuwe film van M Night Shyamalan. Dit beteken ons kan 'n uitgerekte, bonatuurlike film met 'n verrassende einde verwag. Die karakters in sy vorige films was spoke (Sixth Sense), strokiesprentkarakters (Unbreakable) en ruimtewesens (Signs). In The Village lyk dit asof ons met "geheimsinnige gedrogte binne 'n donker bos" te make het.
Joaquin Phoenix keer terug vir sy tweede rol in 'n Shyamalan-rolprent as Lucius Hunt, 'n jong man wat in 'n gestileerde, konserwatiewe nedersetting woon. Op 'n grafsteen lees ons die datum 1897. Di� dorpie en sy inwoners word deur twee elemente in toom gehou: 'n groepie oueres onder leiding van Alice Hunt (Weaver) en Edward Walker (Hurt), en die geheimsinnige woude wat die dorpie omring. Die skeiding tussen die twee w�relde word deur 'n deurskynende "grens", met behulp van geel vlae, aangedui. Op die oog af is dit die perfekte dorpie, kompleet met sy eie dorpsidioot, Noah Percy (Brody).
Volgens die oueres huisves die woude 'n mitologiese ras, bekend as "Those we do not speak Of" - behalwe as daar elke vyf minute na hulle in die film verwys word. Daar bestaan blykbaar 'n ongesproke ooreenkoms tussen die dorpsinwoners en hul bure dat die grense nooit oorskry mag word nie - 'n re�ling wat bly staan todat Lucius op 'n dag die woude betree �
Shyamalan se kuns l� in die slinkse afleiding van sy gehoor se aandag - nes 'n kulkunstenaar wat ons met sy linkerhand hipnotiseer terwyl hy vinnig die haas met sy regterhand in die hoed plaas. Deur middel van sy karakters se persoonlike worstelinge en hul intieme gesprekke met mekaar, waarin die kyker deel, maak hy staat op die element van patos om ons logos te oorheers. Dit gee hom natuurlik die gulde geleentheid om ons later simpel te laat voel omdat ons nie die einde sien kom het nie. The Village werk egter 'n klein bietjie anders: daar is geen diepte nie, en die einde is so lagwekkend kak dat jy dit in elk geval nooit self sou kon geraai het nie. Al het jy hoe hard probeer.